text: Energies renovables | Biennal Ciutat i Ciència 2021 | Ajuntament de Barcelona
  / Energies Renovables
  13 de Juny 2021 de 12:40 a 13:10 - 12:55 a 13:25 - 13:10 a 13:40 - 13:25 a 13:55 - 13:40 a 14:10 - 13:55 a 14:25 - 14:10 a 14:40 - 14:25 a 14:55
  Impressores 3D per a l'ús de catalitzadors
  Taller-demostració a càrrec d'Ilaria Lucentini i Isabel Serrano, Grup de Nanoenginyeria de Materials Aplicats a l'Energia (NEMEN-UPC).
  Saps què és un catalitzador? Per a què es fa servir i perquè és important? Descobreix-ho en aquesta demostració i esbrina com, mitjançant les impressores 3D, es poden dissenyar i preparar microreactors de mides i formes concretes que serveixen com a suport de diferents catalitzadors.
  Producció d'hidrogen amb llum solar
  Taller-demostració a càrrec de Xènia García de Andrés i Xavier Vendrell, Grup de Nanoenginyeria de Materials Aplicats a l'Energia (NEMEN-UPC).
  En els darrers anys han sorgit noves tecnologies per produir hidrogen, una font d'energia renovable. Descobreix en aquesta activitat perquè avui necessitem produir hidrogen d'una manera neta i eficient i com aquest gas es pot obtenir a partir de la llum solar mitjançant microreactors fets amb impressió 3D.
  L'energia al palmell de la mà
  Taller a càrrec de Federico Baiutti, Institut de Recerca en Energia de Catalunya (IREC).
  A la ciutat del futur, l'anomenat Internet de les coses (IoT, de les seves sigles en anglès) jugarà un rol fonamental. Participa en una sèrie de jocs i experiments interactius que et permetran familiaritzar-te amb aquest concepte de l'IoT, descobrir les tecnologies i els microdispositius en què es basa i conèixer algunes de les seves aplicacions en l'àmbit de l'energia.